**OBLIKOVANJE CEN OBVEZNIH GOSPODARSKIH JAVNIH SLUŽB PO UREDBI O METODOLOGIJI ZA OBLIKOVANJE CEN STORITEV OBVEZNIH OČINSKIH GOSPODARSKIH JAVNIH SLUŽB VARSTVA OKOLJA**

**UVOD**

Skladno **z Uredbo o metodologiji za oblikovanje cen storitev obveznih občinskih gospodarskih javnih služb varstva okolja in njeno dopolnitvijo** (v nadaljevanju: Uredba), je JAVNO PODJETJE VODOVOD-KANALIZACIJA d.o.o. (v nadaljevanju: VO-KA) pripravila:

* izračun cen gospodarske javne službe oskrbe s pitno vodo
* izračun cen gospodarske javne službe odvajanje in čiščenje komunalne in padavinske odpadne vode (v nadaljevanju: odvajanje odpadne vode)

in izdelalo Elaborat o oblikovanju cen storitev gospodarskih javnih služb (GJS) oskrbe s pitno vodo in odvajanja in čiščenja komunalne in padavinske odpadne vode za Mestno občino Ljubljana in občine Brezovica, Dobrova-Polhov Gradec, Dol pri Ljubljani, Horjul, Medvode in Škofljica.

Pri obračunu gre za usklajevanje načina obračuna z zgoraj navedeno Uredbo, pri čemer prihodki družbe ostajajo praktično na isti ravni. Stroški, ki jih predpisuje Uredba (padavinska voda, omrežnina itd.) so bili že do sedaj vključeni v ceno, uredba pa predpisuje drugačno porazdelitev elementov cene.

|  |  |  |
| --- | --- | --- |
| **Leto** | **2012** | **2014** |
| Skupaj prihodki VO-KA | 32.742.435 EUR | 32.759.215 EUR |

Vlada je Uredbo sprejela decembra 2012. Uredba, ki je začela veljati 1. januarja 2013 predpisuje upravljavcem sistema za oskrbo, da najkasneje 1. aprila 2014 začne uporabnikom zaračunavati storitve GJS v skladu s potrjenimi cenami iz Elaborata, ki ga potrjujejo lastniki (lokalne skupnosti). Elaborat so na seji 14. marca 2014 obravnavali člani Sveta ustanoviteljev in po obravnavi sprejeli sklep, da Vladi predlagajo podaljšan rok za uveljavitev cen po Uredbi, zaradi dodatnih predlogov, ki so navedeni v nadaljevanju gradiva.

**GOSPODARSKA JAVNA SLUŽBA OSKRBE S PITNO VODO**

Po trenutno **veljavnem ceniku** imajo uporabniki storitve oskrbe s pitno vodo na računu postavke:

* omrežnina,
* vodarina,
* vzdrževalnina,
* števčnina in
* vodno povračilo.

Vodarinavključuje stroške opravljanja storitve javne službe oskrbe s pitno vodo in se obračunava na dobavljeno količino pitne vode. Omrežnina vključuje stroške javne infrastrukture oskrbe s pitno vodo. Obračunava se na zmogljivost priključka, ki je določena s premerom vodomera. Vzdrževalnina in števčnina vključujeta vzdrževanje in obnovo vodovodnih priključkov.

**Po novem ceniku** bo uporabnik za storitve oskrbe s pitno vodo na računu imel samo dve postavki:

* vodarina in
* omrežnina.

Vodarina po Uredbi vključuje poleg stroška opravljana storitve oskrbe s pitno vodo, tudi strošek vodnega povračila, ki je trenutno ločena postavka na računu in predstavlja dajatev državi. Po novem bo, v skladu z Uredbo, ceni vodarine prištet še znesek vodnega povračila. Vodarina po novem ceniku, zmanjšana za znesek vodnega povračila, po Uredbi ostaja skoraj na isti ravni, kot znaša po trenutno veljavnem ceniku.

|  |  |  |
| --- | --- | --- |
|  | **Veljavne cene - na računu** | **Predlagane cene 2014** |
| vodarina | EUR/m³ | 0,4547 | EUR/m³ | **0,5469** |
| vodno povračilo | EUR/m³ | 0,0855 | EUR/m³ | vključeno v vodarino |
|  | **SKUPAJ** | **0,5402** |  |  |

**Omrežnina:**

* se trenutno obračunava za posamezno stavbo glede na premer obračunskega vodomera;
* po Uredbi se bo
	+ v enostanovanjskih stavbah - hišah še vedno obračunavala glede na premer obračunskega vodomera;
	+ v večstanovanjskih stavbah se bo obračunala za vsako stanovanjsko enoto s faktorjem omrežnine 1(enako kot v enostanovanjski hiši).

Omrežnina se za faktor omrežnine 1 dobi tako, da se strošek omrežnine deli z vsoto faktorjev omrežnin. Pred Uredbo je bila vsota enaka številu faktorjev glede na velikost vodomera in število vodomerov (vsota faktorjev = 118.073). Po Uredbi se je vsota omrežnin, zaradi obračuna omrežnin v večstanovanjskih stavbah (obračun na enoto), bistveno povečala (vsota faktorjev = 188.249), zaradi tega pa se je zmanjšal strošek omrežnine za osnovni faktor – faktor omrežnine 1.

|  |  |  |
| --- | --- | --- |
|  | **Veljavna cena - na računu** | **Predlagana cena 2014** |
| Omrežnina za faktor 1 | EUR/mesec | **7,5615** | EUR/mesec | **2,8457** |

Omrežnina po Uredbi vključuje stroške števčnine in vzdrževalnine.

**ODVAJANJE IN ČIŠČENJE KOMUNALNE IN PADAVINSKE ODPADNE VODE**

Skupni stroški izvajanja storitev in stroški omrežnine se delijo med posamezne skupine uporabnikov. Za storitev odvajanja se med posamezne skupine uporabnikov stroški delijo: odvajanje komunalne odpadne vode, odvajanje padavinske vode s streh in odvajanje industrijske odpadne vode.

Za storitev čiščenja se med posamezne skupine uporabnikov stroški delijo: čiščenje komunalne odpadne vode, čiščenje padavinske vode s streh, čiščenje industrijske odpadne vode in storitve povezane z greznicami in malimi komunalnimi čistilnimi napravami (MKČN).

**Obrazložitev obračunavanja cen po novem v primerjavi z dosedanjim načinom obračunavanja storitev:**

**Odvajanje komunalne odpadne vode in padavinske odpadne vode z javnih površin**

Trenutno se storitev odvajanja obračunava na podlagi količine dovedene pitne vode v m3, pri čemer so v ceni zajeti vsi stroški, tako stroški javne infrastrukture in stroški opravljene storitve. Trenutno je v ceni zajet tudi strošek povezan z odvajanjem padavinske vode s streh, ki se bo po novem obračunal ločeno glede na odvedeno vodo s strehe.

Po novem se bodo ločeno obračunavali stroški odvajanja po m3 in stroški omrežnine, glede na število faktorjev omrežnine:

|  |  |  |  |
| --- | --- | --- | --- |
|  |  | **Veljavne cene - na računu** | **Predlagana cena 2014** |
|  | omrežnina | EUR/m3 | **0,2450** | EUR/mesec | **1,7094** |
|  | odvajanje komunalne odpadne vode | EUR/m3 | **0,1901** |

**Čiščenje komunalne odpadne vode in padavinske odpadne vode z javnih površin**

Storitev čiščenja se trenutno obračunava na podlagi količine dovedene pitne vode v m3. V ceni so zajeti vsi stroški, tako stroški javne infrastrukture, kot tudi stroški opravljene storitve. V ceni je trenutno zajet tudi strošek povezan s čiščenjem padavinske vode s streh, ki se bo novem obračunaval ločeno glede na odvedeno vodo s strehe.

Po Uredbi se bodo ločeno obračunavali stroški odvajanja po m3 in stroški omrežnine glede na število faktorjev omrežnine:

|  |  |  |  |
| --- | --- | --- | --- |
|  |  | **Veljavne cene - na računu** | **Predlagana cena 2014** |
|  | omrežnina | EUR/m3 | **0,5250** | EUR/mesec | **1,5862** |
|  | čiščenje komunalne odpadne vode | EUR/m3 | **0,2838** |

**Odvajanje padavinske odpadne vode s streh**

Storitev odvajanja se do sedaj ni obračunavala, stroški so bili zajeti v obračunu odvajanja komunalne odpadne vode.

Po Uredbi se bo storitev odvajanja padavinske odpadne vode s streh obračunala na podlagi dejanske količine odvedene padavinske vode s strehe, določene na podlagi velikosti strehe (dela strehe iz katerega se padavinske voda odvaja v javno kanalizacijo) in pet letnega povprečja padavin v m3, omrežnina pa na podlagi števila faktorjev omrežnine:

|  |  |  |  |
| --- | --- | --- | --- |
|  |  | **Veljavne cene - na računu** | **Predlagana cena 2014** |
|  | omrežnina | se ni obračunavalo ločeno | EUR/mesec | **0,3443** |
|  | Odvajanje padavinske odpadne vode iz streh | EUR/m3 | **0,0982** |

**Čiščenje padavinske odpadne vode s streh**

Storitev čiščenja padavinske odpadne vode s streh se do sedaj ni obračunavala ločeno, stroški so trenutno zajeti v obračunu čiščenja komunalne odpadne vode. Po novem se bo storitev obračunala na podlagi dejanske količine odvedene padavinske vode s strehe, določene na podlagi velikosti strehe (dela strehe iz katerega se padavinske voda odvaja v javno kanalizacijo) in pet letnega povprečja padavin v m3. Omrežnina pa se bo obračunala na podlagi števila faktorjev omrežnine.

|  |  |  |  |
| --- | --- | --- | --- |
|  |  | **Veljavne cene - na računu** | **Predlagana cena 2014** |
|  | omrežnina | se ni obračunavalo ločeno | EUR/mesec | **0,1039** |
|  | čiščenje padavinske odpadne vode iz streh | EUR/m3 | **0,0441** |

-----------------------------------------------------------------------------------------------------------------

*Predlog Vladi:*

* + *omrežnina za odvajanje in čiščenje padavinske odpadne vode naj se zaračunava le na tloris strehe (po Uredbi se ta omrežnina zaračunava po vodomeru za dovedeno pitno vodo)*

*-----------------------------------------------------------------------------------------------------------------*

**Storitve, povezane z nepretočnimi greznicami, obstoječimi greznicami in malimi komunalnimi čistilnimi napravami (MKČN)**

Storitve povezane s prevzemom in čiščenjem vsebin greznic in MKČN ter izdelavo ocene obratovanja, se trenutno obračunavajo ločeno po posameznih storitvah, ko so le-te opravljene. V veljavni ceni so upoštevani tako stroški storitve, kot tudi stroški infrastrukture.

Po novem bodo vsi stroški, ki nastanejo zardi prevzema in čiščenja vsebin iz greznic ali MKČN in stroški izdelave ocene obratovanja, zajeti v novi storitvi (Storitve povezane z nepretočnimi greznicami, obstoječimi greznicami in MKČN). Storitev se bo po novem obračunavala mesečno na podlagi dovedene vode v m3, omrežnina pa glede na število faktorjev omrežnine:

|  |  |  |  |
| --- | --- | --- | --- |
|  |  | **Veljavne cene - na računu** | **Predračunska cena 2014** |
|  | prevzem vsebine iz gr. ali MKČN | EUR/m3 | **17,4298** |  |
|  | čiščenje vsebine iz gr. ali MKČN | EUR/m3 | **13,4190** |
|  | Izdelava ocene obratovanja | EUR/kos | **93,5000** |
|  | omrežnina |  | **EUR/mesec** | **1,0354** |
|  | storitev (greznice in MKČN) | **EUR/m3** | **0,4560** |

**Koristi novega načina za uporabnike**

Za uporabnike, ki niso priključeni na javno kanalizacijo (takih je na območju oskrbe JP VO-KA cca. 19.000) bo uvedeno sistematično praznjenje greznic in malih komunalnih čistilnih naprav (MKČN) enkrat na tri leta. Za te uporabnike bo uveden mesečni obračun storitev, to pomeni, da bo razdeljen na 36 obrokov in bo tako mesečno prištet ostalim postavkam na računu. Ob dosedanjem načinu je bilo potrebno celotno storitev praznjenja poravnati v enkratnem znesku.

**Koristi novega načina za okolje**

Omenjena sprememba je dobrodošla tudi s stališča varovanja okolja, saj greznične gošče in blato sodijo na čistilno napravo, kjer se razgradijo in tako ne onesnažujejo okolja. Po državni zakonodaji bi gospodinjstvo moralo poskrbeti za redno praznjenje in obdelavo gošč na čistilni napravi, izvajalec javne službe pa zagotavljati prevzem grezničnih gošč in blata iz MKČN. Obstoječi način se izvaja po naročilu posamezne stranke. Sprememba pa omogoča sistematični pristop k rednemu praznjenju, ki se bo izvajalo po posameznih naseljih po naprej predvidenem letnem načrtu.

**PRIMERI IZRAČUNOV OSKRBE PRED IN PO UREDBI**

Primer 1 je izračunan za enostanovanjski objekt, ki porabi 13 m³ vode, ima vodomer premera DN 20 mm (faktor 1) ter površino strehe 200 m², ki se odvaja v mešani sistem:

|  |  |  |
| --- | --- | --- |
|  | **2012** |  **2014** |
| strošek za enostanovanjski objekt mesečno v EUR (brez DDV) | 31,21 | 23,33 |

Primer 2 je izračunan za večastanovanjski objekt z 12 enotami, ki porabi 90 m³ mesečno, površina strehe je 450 m², vodomer premera DN 40 mm (faktor 10) ali pri starejši gradnjah vodomer premera DN 25 mm (faktor 3)

|  |  |  |
| --- | --- | --- |
|  | **2012** | **2014** |
| Strošek na enoto v večstanovanjskem objektu mesečno v EUR (brez DDV) | DN40 13,89 DN25 11,83  | DN40 14,95 DN25 14,95  |

Pri usklajevanju obračuna z Uredbo gre za prerazporeditev elementov, kar posledično pri nekaterih uporabnikih pomeni nižjo ceno storitev, pri drugih pa višjo. Višjo ceno predstavlja predvsem segment uporabnikov, ki živijo v večstanovanjskih stavbah brez lastnega vodomera. Za slednje Uredba predpisuje, da se pri obračunu upošteva, kot da je stanovanje opremljeno z minimalnim možnim vodomerom in se vsem enotam zaračuna omrežnina za omenjeni vodomer. Prej se je omrežnina obračunala za celoten objekt glede na velikost skupnega vstopnega vodomera in delila na vsa stanovanja v večstanovanjskem objektu.

Izhajajoč iz opisanega je Svet ustanoviteljev na seji 14. marca 2014 sprejel sklep, da se vladi predlaga korekcijski faktor.

-----------------------------------------------------------------------------------------------------------------

Predlog Vladi:

* + zaračunavanje omrežnine v večstanovanjskih objektih se korigira tako, da se posamezni enoti zaračuna le 50 % omrežnine

-----------------------------------------------------------------------------------------------------------------

*Cene po elaboratu iz marca 2014:*

Predlagana predračunska cena

1. GJS oskrbe s pitno vodo, ki vključuje:

vodarina: 0,5469 EUR/m3.

omrežnina: 2,8457 EUR/enoto na mesec

2. GJS odvajanja in čiščenja odpadne vode

2.1. odvajanje komunalne odpadne vode in padavinske odpadne vode z javnih površin, ki vključuje:

cena storitve: 0,1901 EUR/m3

omrežnina: 1,7094 EUR/enoto na mesec

2.2. odvajanje padavinske odpadne vode s streh, ki vključuje:

cena storitve: 0,0982 EUR/m3

omrežnina: 0,3443 EUR/enoto na mesec

2.3. storitve, povezane z nepretočnimi greznicami, obstoječimi greznicami in malimi komunalnimi čistilnimi napravami, ki vključuje:

cena storitve: 0,4560 EUR/m3

omrežnina: 1,0354 EUR/enoto na mesec

2.4. čiščenje komunalne odpadne vode in padavinske odpadne vode z javnih površin, ki vključuje:

cena storitve: 0,2838 EUR/m3

omrežnina: 1,5862 EUR/enoto na mesec

2.5. čiščenje padavinske odpadne vode s streh, ki vključuje:

cena storitve: 0,0441 EUR/m3

omrežnina: 0,1039 EUR/enoto na mesec